Vispārējās tiesas 2025. gada 19. februāra rīkojums – Qx World/EUIPO – Mandelay (“EDUCTOR”)
(Lieta T-102/24) 1
(Eiropas Savienības vārdiska preču zīme – Spēkā neesamības atzīšanas process – Eiropas Savienības vārdiska preču zīme “EDUCTOR” – Agrāka nereģistrēta preču zīme “EDUCTOR” – Relatīvs spēkā neesamības pamats – Regulas (EK) Nr. 207/2009 53. panta 1. punkta b) apakšpunkts (tagad Regulas (ES) 2017/1001 60. panta 1. punkta b) apakšpunkts) – Regulas Nr. 207/2009 8. panta 3. punkts (tagad Regulas 2017/1001 8. panta 3. punkts) – Būtisku procedūras noteikumu pārkāpums – Funkcionālās turpinātības princips – Regulas 2017/1001 72. panta 1. punkts – Tiesību kļūda – Preču zīmes plašās pazīstamības vērtējuma kritēriji – Parīzes konvencijas 6.a pants – Iesniegto pierādījumu sagrozīšana – Acīmredzami juridiski nepamatota prasība)
Tiesvedības valoda – angļu
Lietas dalībnieki
Prasītāja: QX World Kft. (Budapešta, Ungārija) (pārstāvji: Á. László un A. Cserny, advokāti)
Atbildētājs: Eiropas Savienības Intelektuālā īpašuma birojs (pārstāvis: V. Ruzek)
Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: Mandelay Magyarország Kereskedelmi Kft. (Mandelay Kft.) (Szigetszentmiklós, Ungārija) (pārstāvji: V. Łuszcz, C. Sár un É. Ulviczki, advokāti)
Priekšmets
Ar prasību, kas pamatota ar LESD 263. pantu, prasītāja lūdz atcelt Eiropas Savienības Intelektuālā īpašuma biroja (EUIPO) Apelācijas ceturtās padomes 2023. gada 20. decembra lēmumu lietā R 8/2022-4.
Rezolutīvā daļa
Prasību noraidīt.
QX World Kft sedz savus, kā arī atlīdzina Mandelay Kft tiesāšanās izdevumus.
Eiropas Savienības Intelektuālā īpašuma birojs (EUIPO) sedz savus tiesāšanās izdevumus pats.
____________
1     OV C, C/2024/2634, 22.4.2024.